b'\n_START_ARTICLE_\nVilnan rautatieasema\n_START_SECTION_\nHistoriaa\n_START_PARAGRAPH_\nRautatien saapuminen ja aseman rakentaminen Vilnaan oli seurausta Ven\xc3\xa4j\xc3\xa4n tsaarihallinnon vuoden 1851 helmikuussa tekem\xc3\xa4st\xc3\xa4 p\xc3\xa4\xc3\xa4t\xc3\xb6ksest\xc3\xa4 Pietarin-Varsova rautatien rakentamiseksi. Latviasta Kaliningradin alueelle ulottuvan Daugavpils- Vilna - Kaunas- Virbalis -linjan rakentaminen k\xc3\xa4ynnistyi vuonna 1858. Aluksi rakennettiin runsaan 19 kilometrin radanp\xc3\xa4tk\xc3\xa4 Vilnan l\xc3\xa4helle. Kes\xc3\xa4n 1860 loppuun menness\xc3\xa4 oli rataosuus Daugavpilsist\xc3\xa4 Vilnaan valmis. Ensimm\xc3\xa4inen juna saapui Vilnaan t\xc3\xa4t\xc3\xa4 rataa pitkin syyskuun 16 p\xc3\xa4iv\xc3\xa4n\xc3\xa4 1860 (juliaanisen kalenterin mukaan syyskuun 4 p\xc3\xa4iv\xc3\xa4). _NEWLINE_Vilnan rautatieaseman yhteydess\xc3\xa4 toimii vuonna 1966 perustettu Liettuan rautatiemuseo.\n_START_SECTION_\nLiitynt\xc3\xa4liikenne\n_START_PARAGRAPH_\nRautatieasemalta liikenn\xc3\xb6i paikallisjuna Vilnan lentoasemalle, jota kautta p\xc3\xa4\xc3\xa4see maailmalle. Kansallisia ja kansainv\xc3\xa4lisi\xc3\xa4 linja-autoreittej\xc3\xa4 l\xc3\xb6yt\xc3\xa4\xc3\xa4 puolestaan Vilnan linja-autoasemalta, joka l\xc3\xb6ytyy 150 metri\xc3\xa4 rautatieasemalta l\xc3\xa4nteen, eli asemarakennuksen edess\xc3\xa4 olevan aukion l\xc3\xa4nsilaidalta. T\xc3\xa4\xc3\xa4lt\xc3\xa4 p\xc3\xa4\xc3\xa4see pikavuoron busseilla esimerkiksi Latvian Riikaan ja Viron Tallinnaan ennen kuin Rail Baltica-hankkeen my\xc3\xb6t\xc3\xa4 raideliike Baltian muihin p\xc3\xa4\xc3\xa4kaupunkeihin sujuvoituu._NEWLINE_Mik\xc3\xa4li ei halua k\xc3\xa4vell\xc3\xa4, paikallisliikenteen bussilla 26 tai johdinbusseilla 1, 2, 5 tai 7 p\xc3\xa4\xc3\xa4see Vilnan keskustaan.'